Document ID: 32008R1346

KOMISJONI MÄÄRUS (EÜ) nr 1346/2008,
23. detsember 2008,
millega muudetakse määrust (EÜ) nr 950/2006, milles sätestatakse üksikasjalikud rakenduseeskirjad suhkrutoodete impordi ja rafineerimise jaoks teatavate tariifikvootide ja sooduslepingute alusel turustusaastatel 2006/2007, 2007/2008 ja 2008/2009
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 22. oktoobri 2007. aasta määrust (EÜ) nr 1234/2007, millega kehtestatakse põllumajandusturgude ühine korraldus ning mis käsitleb teatavate põllumajandustoodete erisätteid (ühise turukorralduse ühtne määrus), (1) eriti selle artikli 148 lõiget 1 koostoimes artikliga 4,
ning arvestades järgmist:
(1)
Vastavalt kirjavahetuse vormis lepingule Euroopa Ühenduse ja Kuuba Vabariigi vahel vastavalt 1994. aasta üldise tolli- ja kaubanduskokkuleppe (GATT) artikli XXIV lõikele 6 ja artiklile XXVIII, mis käsitleb kontsessioonide muutmist Bulgaaria Vabariigi ja Rumeenia loendis nende Euroopa Liiduga ühinemise käigus, (2) (heaks kiidetud nõukogu otsusega 2008/870/EÜ) (3) kohustub ühendus lisama turustusaastaks 2008/2009 Kuubale 20 000-tonnise erikvoodi rafineerimiseks ette nähtud toor-roosuhkru jaoks tollimaksumääraga 98 eurot tonni kohta.
(2)
Kõnealune kvoot tuleks avada ja seda tuleks hallata kooskõlas komisjoni määrusega (EÜ) nr 950/2006 (4) CXL kontsessioonisuhkruna.
(3)
Spekulatsioonide vältimiseks seoses impordilitsentsidega riigile eraldatud impordikvootide puhul tuleks ette näha sätted, millega antakse võimalus esitada impordilitsentsitaotlus ainult nendele ettevõtjatele, kellel on ekspordiriigi pädeva asutuse väljastatud ekspordilitsents.
(4)
Seepärast tuleks määrust (EÜ) nr 950/2006 vastavalt muuta.
(5)
Käesoleva määrusega ette nähtud meetmed on kooskõlas põllumajandusturgude ühise korralduse komitee arvamusega,
ON VASTU VÕTNUD KÄESOLEVA MÄÄRUSE:
Artikkel 1
Määrust (EÜ) nr 950/2006 muudetakse järgmiselt.
1.
Artikli 24 lõiked 1 ja 2 asendatakse järgmisega:
„1. Turustusaastaks 2008/2009 avatakse tariifikvoot 126 925 tonni rafineerimiseks ette nähtud ja CN-koodi 1701 11 10 alla kuuluva toor-roosuhkru importimiseks CXL kontsessioonisuhkruna tollimaksumääraga 98 eurot tonni kohta.
2. Lõikes 1 osutatud kogused jagatakse päritoluriikide vahel järgmiselt:
-
Kuuba
78 969 tonni,
-
Brasiilia
34 054 tonni,
-
Austraalia
9 925 tonni,
-
muud kolmandad riigid
3 977 tonni.”
2.
Artiklisse 25 lisatakse järgmine lõige:
„Koos Kuuba, Brasiilia ja Austraalia impordilitsentsitaotlusega esitatakse ekspordiriigi pädeva asutuse välja antud ekspordilitsentsi originaal vastavalt II lisas toodud näidisele sama koguse kohta, mis on osutatud litsentsitaotluses.”
Artikkel 2
Käesolev määrus jõustub kolmandal päeval pärast selle avaldamist Euroopa Liidu Teatajas.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 23. detsember 2008

Labels: 3
17